ከኢትዮጵያ  የተዘረፉና በእንግሊዝ የሚገኙ ቅርሶች በውስት ሊመለሱ ነው
ከኢትዮጵያ  በተለያዩ  ጊዚያት የተዘረፉና በእንግሊዝ የቪክቶሪያና አልበርት ቤተ መዘክሮች የኢትዮጵያ  ውድ ቅርሶች ወደ ኢትዮጵያ በውሰት  መልክ  ሊመለሱ መሆኑ ተገለጸ ።    በእንግሊዞች  ከ150 ዓመት በፊት ተዝርፈው ከኢትዮጵያ የተወሰዱት ቅርሶች ወደ ኢትዮጵያ የሚመጡት በረጅም ጊዜ  የውሰት  ወይም የብድር ስምምነትን  በመፈጸም ነው ።    በእንግሊዝ የቪክቶሪያና አልበርት ቤተመዘክሮች የኢትዮጵያ ቅርሶች  ለተወሰነ ጊዜ  ከሚመልሷቸው ቅርሶች መካከል የወርቅ ዘውድና የሠርግ አልባሳት እንደሚገኙበት  ተመልክቷል ።እንግሊዞች በአጼ ቴዎድሮስ ዘመን ባካሄዱት የመቅደላ ጦርነት  በኋላ በእንግሊዞች የተወሰዱ  100 የሚሆኑ  ጠቃሚ  ቅርሶችና መዛግብት እንዲመለሱላት እኤአ  በ2007  ለእንግሊዝ ጥያቄ ብታቀርብም ጥያቄዋ ተቀባይነት ሳያገኝ ቆይቷል ።በአሁኑ ሳምንት በእንግሊዝ ቪክቶሪያና አልበርት ቤተ መዘክሮች  የሚከፈተውን  የመቅደላ ትርኢት  አስመልክተው የቤተ መዘክሮቹ ዳይሬክተሮች ትሪስትራም ሃንት እንደገለጹት  “ኢትዮጵያ በአጼ ቴዎድሮስ ዘመን የነበሩ ቅርሶችን ለአውደ ርዕይ ማቅረብ ከፈለገች  ቀላሉ መንገድ  ለረጅም ጊዜ  ቅርሱን  በውሰት  መሥጠት ነው ” ብለዋል ።ቀደም ሲል  የፈረንሳይ ፕሬዚዳንት ኡማኑኤል ማክሮን አስተዳደራቸው በፈረንሳይ  የሚገኙ  የአፍሪካ ቅርሶችን ወደ አፍሪካ መመለስ   ቅድሚያ  የሚሠጡት ጉዳይ  መሆኑን መናገራቸው ይታወሳል።በአሁኑ ወቅት የእንግሊዝ  ሁለት ቤተ መዘክሮች ውስጥ የሚገኙ የኢትዮጵያ ቅርሶች በውሰት  ወደ ኢትዮጵያ  መምጣታቸውን  በኢትዮጵያ መንግሥትና የቅርስ አስመላሽ ዘመቻ አባላት ተቀባይነት ያገኘ ሲሆን ውስብስ ክርክር ከተካሄደ በኋላ የተፈቀደ መሆኑም ተገልጿል ።    ዘጋርዲያን እንደጻፈው  “ የኢትዮጵያ ቅርሶችን አይነት ስናነሳ ታሪካቸውንም አብረን እናነሳለን ውስንስብነታችውንም  ማሰብ ይገባል  ” ብሏል ።እንግሊዞች በከፈቱት የናፒር ዘመቻ በመቅደላ የሚገኙ  ከ 20 አይነት በላይ የኢትዮጵያ ቅርሶች በወቅቱ በአሥር ላይ የሚገኙትን እንግሊዛውያንን ለማስፈታት እንደማያዣ ተደርገው  ተወስደዋል በኋላም  አጼ ቴዎድሮስ እራሳቸውን ካጠፉ በኋላም የኢትዮጵያ ቅርሶች ተዘርፈው  በ15  ዝሆኖችና በ200 በቅሎዎች  ወደ   እንግሊዝ እንዲጓጓዙ ተደርገዋል ።የመቅደላ  ቅርሶች አስመላሽ ማህበርና የዘመቻው መሪ ፕሮፌሰር እንደሪያስ እሸቴ  በመቅደላ ቅርሶች በውሰት  መመለሳቸው መልካም መሆኑን  ጠቅሰዋል ።(ምንጭ: ዘጋርዲያን)     